कभी अफगानिस्तान स्थित भारतीय दूतावास पर पाक प्रशिक्षित तालिवानियों का हमला, कभी कारगिल पर हमला ,कभी पूंछ -राजोरी में भारतीय सीमाओं में घुसपेठ और भारतीय नागरिकों या फौजियों की छिपकर जघन्य ह्त्या ये तमाम हमले एकतरफा हैं और भारत के खिलाफ पाकिस्तान की दुर्दांत सेना के परोक्ष आक्रमण का महत्वपूर्ण हिस्सा हैं . भारतीय रणनीतिकार , सेन्य विशेष्ज्ञय और सेना यह सब जानते हैं किन्तु भारत सरकार ”युद्ध नहीं शान्ति चाहिए ” के सिद्धान्त का पालन करने को वचनबद्ध है . क्योंकि सीमित युद्ध की अवस्था में तो भारत किसी भी मोर्चे पर पाकिस्तान को शिकस्त दे सकता है किन्तु पाकिस्तान को मिल रहे अमेरिकी संरक्षण और चीनी प्रश्रय से मामला जटिल हो गया है . इसीलिये भारत को फूंक -फूंक कर कदम बढाने होते हैं . इस स्थिति में भारत को पाकिस्तान के जमुहुरियतपसंद लोगों की संवेदनाओं का ध्यान भी रखना होता है क्योंकि समूचा पाकिस्तान पाप का घड़ा नहीं है . पाकिस्तान में मुठ्ठी भर आतंकवादी और जंगखोर अवश्य हैं किन्तु भले और नेक इंसानों की कमी वहाँ पर भी नहीं है .पाकिस्तान के करोड़ों मजदूर -किसान और व्यापारी न तो किसी से युद्ध चाहते हैं और न वे आतंकवाद के समर्थक हैं वे हम भारतीयों जैसे ही सहिष्णु और ’धर्मभीरु’ हैं किन्तु उन्हें पाकिस्तानी फौज की गुलामी से छुटकारा अभी तक नहीं मिल पाया है . खुदा खेर करे …!